《满江红 李方山归自滇中喜而有赠二首 其一》
清代·宋琬

西子湖头，送君日、杨花飞雪。一万里、蛮烟瘴雨，朱门空谒。

雁字不传滇海路，芦花正映清溪月。向莫愁、村畔话离愁，真奇绝。

磨盾志，空悲咽。题柱愿，能消歇。惜白头成错，六州之铁。

乡里儿曹偏面冷，丈夫拓落因肠热。取囊中、诗卷共青萍，灯前阅。

作者简介：宋琬（1614～1674）清初著名诗人，清八大诗家之一。字玉叔，号荔裳，汉族，莱阳（今属山东）人。顺治四年进士，授户部主事，累迁永平兵仆道、宁绍台道。族子因宿憾，诬其与闻逆谋，下狱三年。久之得白，流寓吴、越间，寻起四川按察使。琬诗入杜、韩之室，与施闰章齐名，有南施北宋之目，又与严沆、施闰章、丁澎等合称为燕台七子，著有《安雅堂集》及《二乡亭词》。